
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 734 


14 Ιουνίου 2000 


ΑΠΟΦΑΣΕΙΣ 

Αριθ. 7983 

Έγκριση του Ο.Ε.Υ.του Ν.Π. με την επωνυμία «ΟΡΓΑΝΙΣΜΟΣ 
ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ ΔΗΜΟΥ 
ΚΟΡΙΝΘΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν.1188/81 περί κυρώ- 
σεως του κώδικα περί κατάστασης προσωπικού ΟΤΑ όπως 
αυτές αντικαταστάθηκαν από εκείνες του άρθρου 8 παρ. 5 
του Ν.2307/95. 

2. Την αριθ. 8/93/2000 απόφαση του Δημοτικού Συμβου¬ 
λίου Κορινθίων περί έγκρισης του ΟΕΥ του Ν.Π. με την επω¬ 
νυμία «ΟΡΓΑΝΙΣΜΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ 
ΣΤΑΘΜΩΝ ΔΗΜΟΥ ΚΟΡΙΝΘΙΩΝ». 

3. Τη σύμφωνη γνωμοδότηση του Υπηρεσιακού Συμβου¬ 
λίου του άρθρου 5 του Ν.1188/81, όπως αντικ/κε με το αριθ. 
8 παρ. 4 του Ν.2307/95, που διατυπώθηκε στο αριθ. 
3/2/26.4.2000 Πρακτικό αυτού. 

4. Τις διατάξεις του άρθρου 27 του Ν.2081/92 με τις οποίες 
προστέθηκε νέο άρθρο στο Ν.1558/85 το οποίο ρυθμίζει τον 
έλεγχο των δαπανών που προκαλούν οι κανονιστικές διοικη¬ 
τικές πράξεις, αποφασίζουμε: 

Νομιμοποιούμε την αριθ. 8/93/2000 απόφαση του 
Δημοτικού Συμβουλίου Κορινθίων περί έγκρισης του Οργανι¬ 
σμού Εσωτερικής Υπηρεσίας (ΟΈΎ.) του Ν.Π. «ΟΡΓΑΝΙ¬ 
ΣΜΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ ΔΗΜΟΥ 
ΚΟΡΙΝΘΙΩΝ», ο οποίος έχει ως παρακάτω: 

Άρθρο 1 

Το νεοσυσταθέν Ν.Π.Δ.Δ. Δήμου Κορινθίων έχει τίτλο «Ορ¬ 
γανισμός Βρεφονηπιακών και Παιδικών Σταθμών Δήμου 
Κορινθίων». 

Άρθρο 2 

Σκοπός του Οργανισμού Βρεφονηπιακών και Παιδικών 
Σταθμών, είναι να παρέχει: 

ΑΓΩΓΗ στα παιδιά προσχολικής ηλικίας και επιπλέον 
φροντίδα στα βρέφη, ώστε: 

α. Να τα βοηθήσει να ενταχθούν ομαλά στο Δημοτικό 
Σχολείο. 

β. Να τα βοηθήσει να αναπτυχθούν ολόπλευρα σωματικά, 
νοητικά, συναισθηματικά και κοινωνικά. 

γ. Να εξαλείψει, κατά το δυνατό, τις διαφορές που προκύ¬ 
πτουν από το πολιτιστικό- οικονομικό-μορφωτικό επίπεδο 
τωνγονέωντους (παιδιά εργαζομένων, κύρια των οικονομικά 
ασθενεστέρων στρωμάτων). Δηλαδή: Να παρέχει Αντισταθ¬ 
μιστική Αγωγή. 

δ. Να εξυπηρετεί τους εργαζόμενους γονείς και να αποτε- 
λέσει Κέντρο Κοινωνικής Πολιτικής και Βοήθειας (να ευαι¬ 


σθητοποιεί, ενημερώνει και προβληματίζει τους γονείς των 
παιδιών σε θέματα παιδαγωγικά και παιδικής ψυχολογίας). 

Άρθρο 3 

Το Ν.Π.Δ.Δ. του Δήμου Κορινθίων οργανώνεται σε Διεύ¬ 
θυνση Βρεφονηπιακών και Παιδικών Σταθμών Δήμου 
Κορινθίων, εφόσον οι Παιδικοί Σταθμοί που μεταβιβάζονται 
είναι 6 και πρόκειται να δημιουργηθεί άλλος 1. 

Η Διεύθυνση συγκροτείται σε: 

1. Τμήματα Βρεφικής και Προσχολικής Αγωγής (μέχρι 7) 

2. Τμήμα Διοικητικής Στήριξης 

1. Στη Διεύθυνση λειτουργούν: 
α. Γ ραφείο Διευθυντή 

β. Γ ραφείο μελετών - εποπτείας 
γ. Ψυχολόγου - Κοινωνικού Λειτουργού - Παιδίατρου 
Σε κάθε τμήμα Βρεφικής και Προσχολικής Αγωγής 
λειτουργούν: 
α. Γ ραφείο Προϊσταμένου 
β. Γ ραφείο Νηπιαγωγών - Βρεφονηπιοκόμων 
γ. Μαγειρείο 
δ. Καθαριότητα 

2. Σε περίπτωση Διοικητικής Στήριξης λειτουργούν: 
α. Γ ραφείο Διοίκησης - Προσωπικού 

β. Γ ραφείο Διαχείρισης 

Άρθρο 4 

Καθήκοντα Προσωπικού 

Οι αρμοδιότητες της Διεύθυνσης του Ν.Π.Δ.Δ. και των Τμη¬ 
μάτων που την απαρτίζουν, καθορίζονται από τον Κανονισμό 
Λειτουργίας του Νομικού Προσώπου. 

Α. Η Διεύθυνση του Οργανισμού Βρεφονηπιακών και Παι¬ 
δικών Σταθμών, εδρεύει σε κεντρικό σημείο, για σωστό και 
αποτελεσματικό συντονισμό και εποπτεία. 

Αρμοδιότητες Διευθυντή: 

Χρέη Διευθυντή ασκεί ένας υπάλληλος του Κλάδου ΠΕ Νη¬ 
πιαγωγών ή ΤΕ Νηπιαγωγών (προσωρινός) ή ΤΕ Βρεφονη- 
πιοκομίας, που επιλέγεται από το Υπηρεσιακό Συμβούλιο και 
σε περίπτωση που δεν υφίσταται Υπηρεσιακό Συμβούλιο ορί¬ 
ζεται με απόφαση του Διοικητικού Συμβουλίου του Ν.Π. 
Ειδικότερα: 

1. Παρίσταται στις συνεδριάσεις του Διοικητικού Συμβου¬ 
λίου ως εισηγητής, εισηγείταιτα θέματα της ημερήσιας διά¬ 
ταξης που καταρτίζεται από τον Πρόεδρο του Διοικητικού 
Συμβουλίου και εκφέρει γνώμη γι’ αυτά, η οποία καταχωρεί- 
ται στα πρακτικά της συνεδρίασης. 

2. Φροντίζει για την πιστή εφαρμογή της κείμενης Νομοθε¬ 
σίας του Κανονισμού Λειτουργίας του Νομικού Προσώπου, 
των εγκυκλίων και οδηγιών του Δήμου και για την πιστή εκτέ¬ 
λεση των αποφάσεων του Δ.Σ. 

3. Προΐσταται όλων των υπαλλήλων του Νομικού Προ¬ 
σώπου, ασκώντας όλες τις αρμοδιότητες που ορίζονται από 
τις κείμενες διατάξεις, παρακολουθεί και συντονίζει το έργο 

τους, ανάλογα με τις ανάγκες που παρουσιάζονται κάθε 
φορά. 

4. Συγκαλεί μία φορά το μήνα τουλάχιστον το προσωπικό 
του Νομικού Προσώπου, με το οποίο συζητά θέματα που 
αφορούν τη λειτουργία του και το ενημερώνει για ό, τι απα¬ 
σχολεί τους Σταθμούς. 

5. Τηρεί την εμπιστευτική αλληλογραφία του Ν.Π.Δ.Δ. και 
υπογράφει τα έγγραφα εκείνα για τα οποία έχει εξου¬ 
σιοδοτηθεί από το Διοικητικό Συμβούλιο. 

6. Τηρείτη σφραγίδατου Νομικού Προσώπου και το αρχείο 
της εμπιστευτικής αλληλογραφίας αυτού. 

7. Συνεργάζεται με τον υπάλληλο του Κλάδου Διοικητικού, 
Λογιστικού ή Διαχειριστών και το Διοικητικό Συμβούλιο για 
την κατάρτιση του ετήσιου προϋπολογισμού εσόδων-εξό- 
δων του Νομικού Προσώπου και του Απολογισμού και 
Ισολογισμού τούτου. 

8. Επιμελείται για τον εφοδιασμό του Ν.Π.Δ.Δ. που πραγ¬ 
ματοποιείται από τον υπάλληλο των Κλάδων Διοικητικού - 
Λογιστικού ή Διαχειριστών, όσον αφορά τα αναγκαία τρόφι¬ 
μα και λοιπά είδη και υλικά. 

9. Ενημερώνει τον Αναπληρωτή Δ/ντή του Ν.Π.Δ.Δ. για τα 
εισερχόμενα κάθε φορά έγγραφα στο Νομικό Πρόσωπο, 
ώστε να μπορεί να αναπληρώνει τον Διευθυντή σε περίπτω¬ 
ση απουσίας ή κωλύματος του. 

10. Συγκαλεί ύστερα από απόφαση του Διοικητικού Συμ¬ 
βουλίου συγκέντρωση γονέων και κηδεμόνων τουλάχιστον 2 
φορές το χρόνο, στην οποία παρευρίσκεται ο ίδιος, όσα από 
τα μέλη του Διοικητικού Συμβουλίου, οι Υπάλληλοι του Παι¬ 
δαγωγικού Τμήματος και αν το επιθυμούν ο γιατρός του 
Ν.Π.Δ.Δ. και το λοιπό προσωπικό αυτού, εφόσον κρίνεται 
απαραίτητο. 

Σκοπός της συγκέντρωσης είναι αφενός μεν η ανταλλαγή 
απόψεων για λειτουργικά θέματα μεταξύ γονέων και της Διοί¬ 
κησης του Ν.Π.Δ.Δ., αφετέρου δε η ενημέρωση των γονέων 
από το Παιδαγωγικό Προσωπικό σε θέματα ψυχοσωματικής 
ανάπτυξης των παιδιών, συμβουλές από το γιατρό σε θέμα¬ 
τα υγιεινής και γενικά συνεργασίας γονέων και προσωπικού 
του Ν.Π.Δ.Δ. για τη σωστή λειτουργία του Ν.Π.Δ.Δ. 

11. Τηρεί τα βιβλία της Διοίκησης του Ν.Π.Δ.Δ. ως εξής: 
α. Βιβλίο παρουσίας προσωπικού 

β. Βιβλίο εμπιστευτικού Πρωτοκόλλου 

γ. Βιβλία παρατηρήσεως μελών Διοικητικού Συμβουλίου. 

12. Συνυπογράφει με τον Προϊστάμενο Τμήματος και το 
διαχειριστή τα δελτία εισαγωγής. 

13. Υπογράφει τις μισθοδοτικές καταστάσεις των 
αποδοχών προσωπικού οι οποίες συντάσσονται από το δια¬ 
χειριστή. 

14. Παρακολουθεί και ελέγχει σε τακτά χρονικά διαστήμα¬ 
τα βιβλία διαχείρισης και διοίκησης και λοιπά παραστατικά 
στοιχεία που τηρεί ο υπάλληλος του Κλάδου Διοικητικού - 
Λογιστικού ή Διαχειριστών. 

15. Όταν δεν υπηρετεί ο Διευθυντής ή απουσιάζει ή κω¬ 
λύεται, όλα τα παραπάνω καθήκοντα ασκεί ο νόμιμος ανα¬ 
πληρωτής του. 

Β. Αρμοδιότητες Προϊσταμένου Παιδαγωγικού Τμήματος: 

1. Καθήκοντα Προϊσταμένου του Παιδαγωγικού Τμήματος 
ασκεί υπάλληλος του Κλάδου ΠΕ Νηπιαγωγών ή ΤΕ Νηπια¬ 
γωγών (προσωρινός) ή ΤΕ Βρεφονηπιοκομίας, που επιλέγε¬ 
ται από το Υπηρεσιακό Συμβούλιο και σε περίπτωση που δεν 
υφίσταται Υπηρεσιακό Συμβούλιο ορίζεται με απόφαση του 
Διοικητικού Συμβουλίου του Ν.Π. 

2. Είναι υπεύθυνος για την τήρηση του Εκπαιδευτικού 
Προγράμματος. 

3. Προϊσταταιτων υπαλλήλωντου, ήτοιτου Εκπαιδευτικού 
και Βοηθητικού Προσωπικού. 

4. Εισηγείται στον Διευθυντή του Τμήματος την προμήθεια 
του αναγκαίου εποπτικού υλικού. 

5. Παρίσταται στις συγκεντρώσεις γονέων και κηδεμόνων 
του Νομικού Προσώπου. 

6. Τηρεί και ενημερώνει καθημερινά τα βιβλία. 
α. Βιβλίο παρουσίας προσωπικού 

β. Βιβλίο συσσιτούντων νηπίων - βρεφών 
γ. Βιβλίο πρωτοκόλλου 
δ. Βιβλίο διδαχθείσης ύλης 


ε. Δελτία εισαγωγής και εξαγωγής υλικού 
ζ. Βιβλία αναλωσίμου και μη αναλωσίμου υλικού. 

7. Ασκεί όλα τα καθήκοντα των υπαλλήλων του Κλάδου 
Βρεφονηπιοκομίας και 

Νηπιαγωγών, κατά μία ώρα λιγότερο. 

8. Προβαίνει σε απογραφή κατ' έτος αναλωσίμου και μη 
αναλωσίμου υλικού μαζί με το Διευθυντή και θέτει αυτήν 
προς έγκριση στο Διοικητικό Συμβούλιο. 

Άρθρο 5 

Καθήκοντα λοιπού προσωπικού. 

1. Βρεφονηπιοκόμων και Νηπιαγωγών: 

α. Φροντίζουν για τη σωστή ψυχοσωματική και ψυχοκινητι¬ 
κή εξέλιξη των παιδιών με πραγματοποίηση ατομικών 
προγραμμάτων ανάλογα με την ηλικία τους. 

β. Εισηγούνται στον Προϊστάμενο του Τμήματος για τον 
έγκαιρο εφοδιασμό των αιθουσών με τα απαιτούμενα είδη 
και ευθύνονται για την είσοδο κάθε ατόμου σε αυτές. 

γ. Επιβλέπουν για την υγιεινή, την καθαριότητα, τον αερι¬ 
σμό, την τακτοποίηση επίπλων. 

δ. Καταχωρούν και υπογράφουν καθημερινά τη διδαχθείσα 
ύλη στο σχετικό βιβλίο. 

ε. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε αντι¬ 
κείμενο ή υλικό που τους έχει διατεθεί. 

στ. Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γείρου και προσωπικό καθαριότητας. 

ζ. Διατηρούν επαφή με τους γονείς και τους ενημερώνουν 
για τη συμπεριφορά και ψυχοσωματική υγεία των παιδιών 
του τμήματός τους. 

η. Εκτελούν κάθε εργασία σε έκτακτη ανάγκη με υπόδειξη 
του Διευθυντή του τμήματος. 

θ. Οι Παιδαγωγοί σέβονται τις ιδιαιτερότητες και τους 
ατομικούς ρυθμούς κάθε παιδιού και με κανένα τρόπο δεν 
επιβάλλουν τους δικούς τους. 

ι. Αναπληρώνουν τον Προϊστάμενο σε περίπτωση απου¬ 
σίας αυτού, σύμφωνα με τον Ο.Ε.Υ. 

ια. Στα βρεφικά τμήματα οι βρεφοκόμοι είναι υπεύθυνοι για 
την υγιεινή και τη σίτιση των βρεφών. 

2. Βοηθός Παιδαγωγού: 

α. Βοηθάει το προσωπικό της προηγούμενης ειδικότητας 
σε όλα τα καθήκοντά του. 

β. Συνοδεύει τα νήπια και βρέφη με το σχολικό αυτοκίνητο, 
εφόσον υπάρχει. 

γ. Παρακολουθεί τη διανομή φαγητού στα παιδιά και τα 
βοηθά, εξυπηρετεί τα παιδιά στην τουαλέττα και στο πλύ¬ 
σιμο. 

3. Μάγειρας/σσα: 

α. Είναι υπεύθυνος/η για το μαγειρείο και την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο του Ν.Π. που εφαρμόζεται κάθε φορά. 

Επιμελείται ιδιαιτέρως για την τήρηση όλων των όρων υγι¬ 
εινής στους χώρους παρασκευής του φαγητού, εισηγού- 
μενος/η κάθε σχετικό μέτρο. 

γ. Παραλαμβάνει καθημερινά από τον Προϊστάμενο βάσει 
δελτίων εξαγωγής την αναγκαία ποσότητα υλικών για το ημε¬ 
ρήσιο φαγητό με βάση το διαιτολόγιο και ποσοτολόγιο και 
υπογράφει αυτά. 

δ. Φροντίζει για το σερβίρισμα των γευμάτων, 
ε. Σε περίπτωση απουσίας βοηθού μαγείρου και βοηθη¬ 
τικού προσωπικού, η διανομή του φαγητού θα γίνεται εκ των 
ενόντων, και θα συμμετέχει στις εργασίες των συγκεκρι¬ 
μένων κλάδων σύμφωνα με τις υποδείξειςτου Προϊσταμένου 
και του Διευθυντή. 

ζ. Τακτοποιεί τα μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία τους 
ευθυνόμενος/η για κάθε απώλεια ή αδικαιολόγητη κατα¬ 
στροφή . Επίσης φροντίζει για την καθαριότητα αυτών καθώς 
και του χώρου του μαγειρείου και της αποθήκης τροφίμων. 

4. Βοηθός Μάγειρα/σσας: 

1. Φροντίζει για την μεταφορά του φαγητού στα παιδιά κα¬ 
θώς και τη συγκέντρωση των ειδών εστιάσεως μετά το τέλος 
του φαγητού και τη μεταφορά τους στην κουζίνα. 

2. Βοηθά το μάγειρα/σσα στην προετοιμασία του φαγητού, 
στον καθαρισμό των σκευών εστιάσεως και στα λοιπά κα- 
θήκοντά του. Σε περίπτωση απουσίας αυτού, τον αντικαθι¬ 
στά . 

3. Βοηθά το βοηθητικό προσωπικό Καθ/τας με υπόδειξη 
του Προϊσταμένου ή του Διευθυντή ή σε περίπτωση απου¬ 
σίας του ενός εξ αυτών. 

5. Προσωπικό βοηθητικών εργασιών: 

α. Εκτελεί τις εργασίες καθαριότητας όλων των εσωτερι- 
κώνχώρωντου Σταθμού, εκτός εκείνωντου μαγειριού καιτης 
αποθήκης τροφίμων. 

β. Χρησιμοποιεί υλικά καθαριότητας που παραλαμβάνει 
από τον Προϊστάμενο με δελτίο εξαγωγής το οποίο και 
υπογράφει. 

γ. Είναι αποκλειστικά υπόλογος για το γενικό ιματισμό του 
Σταθμού και οφείλει να μεριμνά για την καλή συντήρηση, κα¬ 
θαριότητα και φύλαξη αυτού στον κατάλληλο χώρο αποθή¬ 
κευσής του, ευθυνόμενο για κάθε απώλεια ή αδικαιολόγητη 
καταστροφή του. 

δ. Είναι υπεύθυνος για τη διανομή του φαγητού σε συνερ¬ 
γασία με το βοηθό μαγείρου (αν υπάρχει) και παρευρίσκεται 
στο χώρο τραπεζαρίας καθ’ όλη τη διάρκεια του γεύματος, 
συγκεντρώνοντας τα είδη εστιάσεως, τα οποία μεταφέρει 
στην κουζίνα. 

ε. Βοηθά εφόσον παρίσταται ανάγκη στην προετοιμασία 
των παιδιών για τη μεσημβρινή τους ανάπαυση, καθώς και 
στην ετοιμασία αυτών, για την αποχώρησή τους από το Σταθ¬ 
μό, και παρευρίσκεται υποχρεωτικά μαζί με την/τον Παιδα¬ 
γωγό στην αποχώρηση των νηπίων. 

ζ. Αναπληρώνει τη μαγείρισσα σε περίπτωση απουσίας ή 
κωλύματος αυτής και εφόσον δεν υπάρχει βοηθός μαγείρου. 

η. Βοηθά στην προετοιμασία του φαγητού των παιδιών το 
μάγειρα με υπόδειξη του Προϊσταμένου ή του Διευθυντού, 
σε περίπτωση που δεν υπάρχει βοηθός μάγειρα και υπη¬ 
ρετούν δύο (2) υπάλληλοι βοηθητικών εργασιών. 

6. Κοινωνική λειτουργός: 

α. Συνεργάζεται με τους αρμόδιους για τη διαμόρφωση 
κοινωνικής πολιτικής που αφορά παιδιά που φιλοξενούνται 
στους Βρεφονηπιακούς Σταθμούς και προτείνει μέτρα για 
την καλύτερη παροχή κοινωνικών υπηρεσιών. 

β. Επισημαίνει τα κυριότερα προβλήματα που αφορούν τα 
παιδιά και τους γονείς για τα οποία προγραμματίζονται οι κα¬ 
τάλληλες ενέργειες για την επίλυσή τους. 

γ. Συνεργάζεται με τους γονείς των παιδιών για την επίλυ¬ 
ση των υπαρχόντων προβλημάτων όπου απαιτείται, ένας ει¬ 
δικός σε θέματα συμβουλευτικής. 

δ. Βοηθάει όπου χρειάζεται, στην επίλυση κοινωνικο¬ 
οικονομικών προβλημάτων. 

7. Υπαλλήλων Κλάδου Διοικητικού - Λογιστικού: 

α. Εκτελεί χρέη Γραμματέα στο Διοικητικό Συμβούλιο και 
καταχωρεί τις αποφάσεις που λαμβάνονται από αυτό, στο βι¬ 
βλίο πρακτικών Συνεδριάσεων του Δ.Σ. 

β. Είναι υπεύθυνος για την προμήθεια των τροφίμων, των 
ειδών Καθ/τας, για όλα τα είδη που εισέρχονται στο Νομικό 
Πρόσωπο, καθώς καιγιατη φύλαξη και σωστή εξαγωγήτους, 
όπως και για τον καθορισμό των ποσοτήτων. 

γ. Είναι υπεύθυνος και υπόλογος στο Δ.Σ. για την κινητή και 
ακίνητη περιουσία του Νομικού Προσώπου. 

δ. Μεριμνά για τη σύνταξη σχεδίων προϋπολογισμού και 
απολογισμού σε συνεργασία με τον Διευθυντή πριν διαβιβα- 
σθούν στο Διοικητικό Συμβούλιο του Ν.Π. 

ε. Είναι υπεύθυνος για την εκτέλεση κάθε εργασίας που 
αφορά θέματα προϋπολογισμού, παρακολουθεί την πορεία 
εκτέλεσής του και εισηγείται όταν παρίσταται ανάγκη την 
αναμόρφωσή του. 

ζ. Συνυπογράφει με τον Προϊστάμενο του Τμήματος τα 
δελτία εισαγωγής πόσης φύσεως υλικού. 

η. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφορών (αλλαγή Μ.Κ., χρον.κλπ.) του προσω¬ 
πικού και τις πληρωμές αυτού, τις καταστάσεις τις υπογρά¬ 
φει ο Διευθυντής του Ν.Π. 

θ. Τηρεί όλα τα Διοικητικά και Διαχειριστικά βιβλία, εκτός 
εκείνων που τηρεί ο Προϊστάμενος του Νομικού Προσώπου, 
ι. Εκδίδει και συνυπογράφει με τον Πρόεδρο ή Αντιπρόε¬ 


δρο και το Διευθυντή, διπλότυπες αποδείξεις είσπραξης, επι¬ 
ταγές και γενικά όλα τα έσοδα και έξοδα του Νομικού 
Προσώπου. 

Δεν έχει δικαίωμα όμως να έχει στα χέρια του ποσόν πάνω 
από το προβλεπόμενο 40.000 δρχ. 

ια. Καταχωρεί κάθε μέρα στα διαχειριστικά βιβλία την ει¬ 
σαγωγή και εξαγωγή τροφίμων και παντός υλικού που θα ει- 
σαχθεί ή θα εξαχθεί στο Ν.Π. 

8. Οδηγός αυτοκινήτων: 

Οδήγηση αυτοκινήτων: 

α. Μεταφορά του προσωπικού των Παιδικών Σταθμών από 
Παιδικό σε Παιδικό 

β. Μεταφορά των φιλοξενουμένων παιδιών από το σπίτι 
τους στους Παιδικούς Σταθμούς και από τον Παιδικό Σταθμό 
στο σπίτι. 

γ. Μεταφορά διαφόρων προμηθειών κ.λπ. 

9. Γενικών Καθηκόντων: 

Με δίπλωμα οδήγησης, γνώσεις ηλεκτρολόγου, υδραυ¬ 
λικού κ.λπ. 

10. Κλητήρας: 

Εκτελεί τις εξωτερικές εργασίες του Ν.Π. και βοηθά τις 
διοικητικές υπηρεσίες στις εργασίες συγκέντρωσης παρα¬ 
στατικών στοιχείων, αρχείο, φωτοτυπίες και οτιδήποτε άλλο 
σχετικό του ανατίθεται. 

11. Νομικής Υποστήριξης: 

Ασχολούνται με τις υποθέσεις της υπηρεσίας που 
απαιτούν δικαστές εξώδικες ενέργειες και γνωμοδοτήσεις 
για θέματα κοινωνικής υπηρεσίας, της περιουσίας του 
Νομικού Προσώπου, των μισθώσεων, ποινικές - πειθαρχικές 
υποθέσεις του προσωπικού του Ν.Π., επιλύσεις διαφορών 
που υπάγονται στα πολιτικά ή διοικητικά δικαστήρια καθώς 
επίσης και κάθε άλλο θέμα της υπηρεσίας που χρήζει νομικής 
στήριξης. 

12. Προληπτική ιατρική (Παιδίατρος): 

α. Μεριμνά για την προστασία της υγείας των παιδιών. 

β. Εξετάζει 2 φορές το μήνα τα παιδιά των Σταθμών του 
Ν.Π., παρακολουθεί την ανάπτυξή τους και τηρεί ατομική 
καρτέλλα κάθε παιδιού. 

γ. Εισηγείται για τη δυνατότητα επιστροφής στο Σταθμό, 
παιδιού που απούσιαζε από σοβαρή ασθένεια με βάση το ια¬ 
τρικό πιστοποιητικό από την προσωπική του εξέταση που 
προσκομίζεται από τους γονείς. 

δ. Μεριμνά για το αναγκαίο φαρμακευτικό υλικό που πρέ¬ 
πει να είναι εφοδιασμένες οι υπηρεσίες του Ν.Π. 

Άρθρο 6 

Επιλογή και αναπλήρωση Διευθυντού και Προϊσταμένων 
Τμημάτων 

Για την επιλογή του Διευθυντού και των Προϊσταμένων 
Τμημάτων που το απαρτίζουν εφαρμόζονται οι διατάξεις του 
άρθρου 36 του Ν. 2190/94 (σύσταση ανεξάρτητης αρχής για 
την επιλογή Προϊσταμένων και ρύθμιση θεμάτων Δ/σης ΦΕΚ 
28/3-3-94). 

Η τοποθέτηση του Δ/ντή και των Προϊσταμένων που έχουν 
κριθεί από το Υπηρεσιακό Συμβούλιο πραγματοποιείται στην 
αντίστοιχη οργανική μονάδα για τρία (3) χρόνια. 

Η τοποθέτησή τους γίνεται με απόφαση του Π ροέδρου του 
Δ.Σ. 

Οιτοποθετηθέντες Δ/ντες και Προϊστάμενοι ασκούντο κα- 
θήκοντά τους μέχρι τυχόν επανεκλογής τους ή την τοποθέ¬ 
τηση νέων Διευθυντών και Προϊσταμένων. 

Άρθρο 7 

Προσόντα Διορισμού. 

Τα τυπικά προσόντα διορισμού υπαλλήλων που απαι¬ 
τούνται γιατις αντίστοιχες θέσεις ορίζονται από τις διατάξεις 
του Π.Δ. 37α/87 και 22/90 ΦΕΚ 7/Α/26.1.1990 «Μερική επέ¬ 
κταση διατάξεων που ισχύουν για τους δημοσίους υπαλ¬ 
λήλους και τους υπαλλήλους των άλλων προσώπων 
Δημοσίου Δικαίου και στους υπαλλήλους των Οργανισμών 
Τοπικής Αυτοδιοίκησης» και αφορούν Κλάδους και 
προσόντα διορισμού σε θέσεις των κατά τα άρθρα από 32-36 
του Ν. 1188/1981. 

Άρθρο 8 

Γιατη σχέση εργασίας, το διορισμό, τα καθήκοντα, την εξέ¬ 
λιξη μισθολογική-βαθμολογική και γενικά ότι αφορά το 
μόνιμο προσωπικό του Ν.Π. ισχύουν οι διατάξεις του πρώτου 
μέρους του Ν. 1188/1981 «Περί κυρώσεως του Κώδικα περί 
καταστάσεως προσωπικού Οργανισμών Τοπικής Αυτοδιοί¬ 
κησης» (ΦΕΚ204/Τ.Α731.7.1981). 

Οι θέσεις των υπαλλήλων διακρίνονται σε κατηγορίες και 
κλάδους ως εξής: 

α) Θέσεις Πανεπιστημιακής Εκπαίδευσης (Π.Ε.) 
β) Θέσεις Τεχνολογικής Εκπαίδευσης (Τ.Ε.) 
γ) Θέσεις Δευτεροβάθμιας Εκπαίδευσης (Δ.Ε.) 
δ) Θέσεις Υποχρεωτικής Εκπαίδευσης (Υ.Ε.) 

Άρθρο 9 

Εισαγωγικός και καταληκτικός βαθμός. 

1. Εισαγωγικός βαθμός των υπαλλήλων των Κλάδων Π.Ε., 
Τ.Ε. και Δ.Ε. είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων του Κλάδου Υ.Ε. 
είναι ο βαθμός Ε' και καταληκτικός ο βαθμός Β'. 

Άρθρο 10 

Η οργανική σύνθεση και διαβάθμιση των θέσεων του 
προσωπικού του Ν.Π. κατά Κατηγορία και κατά Κλάδο 
σύμφωνα μετά Π.Δ. 37α/87 και 22/90 ορίζονται ως εξής: 

Εκπαιδευτικό Προσωπικό 
Τακτικές θέσεις 

α. Κατηγορία Π.Ε., Κλάδος ΠΕ Νηπιαγωγών, επτά (7) θέ¬ 
σεις με βαθμό Δ' - Α' 

β. Κατηγορία Τ.Ε., Κλάδος ΤΕ 9 Βρεφονηπιοκομίας, είκοσι 
μία (21) θέσεις με βαθμό Δ' - Α' 
γ. Κατηγορία Δ.Ε., Κλάδος ΔΕ8 Βοηθών Βρεφοκόμων, δύο 
(2) θέσεις με βαθμό Δ' - Α' 

Διοικητικό Λογιστικό Προσωπικό 
Τακτικές θέσεις 

Κατηγορία ΔΕ, Κλάδος ΔΕΙ, πέντε (5) θέσεις Διοικητικού- 
Λογιστικού με βαθμό Δ' - Α' 

Μαγείρων 
Τακτικές θέσεις 
Κατηγορία ΔΕ, Κλάδος ΔΕ 32 
Εξι (6) θέσεις ΔΕ 32 Μαγείρων με βαθμό Δ' - Α' 

Βοηθητικό Προσωπικό 
Τακτικές θέσεις 

Ι.Τέσσερες (4) θέσειςΥΕ 14 (Βοηθού Μαγείρου) με βαθμό 
Ε-Β' 

2. Δέκα οκτώ (18) θέσεις ΥΕ 16 (Προσωπικού Καθαριότη¬ 
τας) με βαθμό Ε'-Β' 


Προσωρινές προσωποπαγείς θέσεις 
με σχέση εργασίας Δημοσίου Δικαίου 
Α. Κατηγορία ΠΕ Νηπιαγωγών (προσωρινώς), επτά (7) 

Β. Κατηγορία ΤΕ Νηπιαγωγών (προσωρινώς), τρεις (3) 

Γ. Κατηγορία ΤΕ Βρεφονηπιοκομίας, πέντε (5) 

Δ. Κατηγορία ΔΕ Διοικητικού - Λογιστικού, μία (1) 

Ε. Κατηγορία ΥΕ Μαγείρων, δύο (2) 

ΣΤ. Κατηγορία ΥΕ Βοηθητικού προσωπικού, έξη (6) 

Προσωρινές θέσεις Μαγείρων με σχέση εργασίας 
Ιδιωτικού Δικαίου αορίστου χρόνου 
Κατηγορία ΥΕ Μαγείρων, μία (1) 

Προσωρινές θέσεις βοηθητικού προσωπικού με σχέση 
εργασίας Ιδιωτικού Δικαίου αορίστου χρόνου 
Κατηγορία ΥΕ Βοηθητικού Προσωπικού, μία (1) 

Οι ανωτέρω προσωποπαγείς θέσεις με σχέση εργασίας 
Δημοσίου Δικαίου, που καταλαμβάνονται από τους υπηρε- 
τούντες υπαλλήλους, θα καταργηθούν με την καθ’ οιονδή- 
ποτε τρόπο αποχώρηση των από την υπηρεσία και έχουν 
προβλεφθεί στις τακτικές θέσεις που αναφέρονται πιο πάνω. 

Μέχρι κενώσεις των θέσεων ιδιωτικού δικαίου αορίστου 
χρόνου δεν καλύπτονται αντίστοιχες οργανικές θέσεις. 

Έχουν προβλεφθεί στους αντίστοιχους κλάδουςτου τακτι¬ 
κού προσωπικού προκειμένου να ενταχθούν σε αυτές οι ιδιω¬ 
τικού δικαίου υπηρετούντες υπάλληλοι όταν με νομοθετικές 
ρυθμίσεις μονιμοποιηθούν. 

Οδηγοί Αυτοκινήτων 
Τ ακτικές θέσεις 
Κατηγορία ΔΕ, Κλάδος ΔΕ 29 
Δύο (2) θέσεις με βαθμό Δ' - Α' 

Γ ενικών Καθηκόντων 
Τ ακτικές θέσεις 

Κατηγορία ΥΕ, Κλάδος ΥΕ 16, Δύο (2) θέσεις με βαθμό Ε' - 
Β' απαραίτητο το δίπλωμα οδήγησης 

Κλητήρας 

Κατηγορία ΥΕ, Κλάδος ΥΕ 1, Μια (1) θέση με βαθμό Ε' - Β' 
απαραίτητο δίπλωμα οδήγησης 

Εποχιακό Προσωπικό 

Δέκα (10) θέσεις διαφόρων ειδικοτήτων, που θα προσλαμ¬ 
βάνονται σύμφωνα με τις ισχύουσες διατάξεις. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπ/σμούτου ΝΠ ΟΡΓΑΝΙΣΜΟΣ ΒΡΕ¬ 
ΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ ΔΗΜΟΥ ΚΟΡΙΝ- 
ΘΙΩΝ, το ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κόρινθος, 16 Μάίου 2000 
Με εντολή Γενικού Γραμματέα Περιφέρειας 

Ο Διευθυντής κ.α.α. 

Μ. ΜΑΥΡΑΓΑΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




